કોંગ્રેસ સાથે ડાબેરીઓએ પણ ભારત બંધનું સમર્થન કર્યુ છે. આ ભારત બંધ સવારે 9 વાગ્યાથી બપોરે 3 વાગ્યા સુધી રહેશે. આ દરમિયાન તમામ દુકાનો, ટ્રાન્સપોર્ટ, શાળાઓ વગેરે બંધ રહેશે. એક તરફ જ્યાં કોંગ્રેસે 6 કલાકનું ભારત બંધનું એલાન કર્યુ છે તો બીજી તરફ લેફ્ટ ફ્રંટે 12 કલાકના બંધનું એલાન કર્યુ છે. જો કે પશ્ચિમ બંગાળમાં ટીએમસી આ બંધથી દૂર છે. પક્ષે બંધના મુદ્દાનું સમર્થન કર્યુ છે પરંતુ સ્પ્ષ્ટ કર્યુ છે કે તે કોઈ પણ પ્રકારની હડતાળ કે બંધની વિરુદ્ધમાં છે.